Landak Batu

Landak Batu (bahasa Inggeris: Brushtailed porcupine) ialah sekumpulan landak Dunia Lama dalam genus Atherurus.

Ciri-ciri
Serupa dengan saudara-saudaranya, Landak Batu mempunyai tubuh berbentuk panjang bak tikus yang dilitupi oleh bulu pelepah. Bulu pelepah itu adalah lebih pendek dan tidak begitu ketara berbanding dengan genus Hystrix, tetapi jauh lebih ketara berbanding dengan Trichys. Landak Batu  mempunyai sejambak bulu yang ketara pada hujung ekornya dan oleh itu, telah memperoleh nama bahasa Inggeris sebagai Brushtailed porcupine. Ekornya patah dengan mudah seperti cicak, jika diancam.

Landak Batu adalah penghuni hutan yang biasa hidup dalam kumpulan-kumpulan sosial yang terdiri daripada 6-8 ekor landak. Bersifat nokturnal, haiwan ini makan tumbuh-tumbuhan, tetapi juga boleh makan serangga dan bangkai. Rekod Landak Batu yang tertua dalam kurungan ialah hampir 23 tahun.

Spesies
Terdapat dua spesies Atherurus, iaitu kelainan Asia dan kelainan Afrika.

Genus Atherurus - Landak Batu 
Atherurus africanus - Landak Batu Afrika
Atherurus macrourus - Landak Batu Asia.

Rujukan
Nowak, Ronald M. 1999. Walker's Mammals of the World, edisi ke-6. Percetakan Universiti Johns Hopkins, 1936 m.s. ISBN 0-801-85789-9
 Landak Batu dalam bentuk PDF.

Rodentia